EkBass/fiwiki-20250220-pages-articles huggingface dataset:
Kantharos (Pireus)

Kantharos () oli antiikin Pireuksen kauppasataman nimitys. Se toimi samassa satamalahdessa, joka on nykyisinkin Pireuksen sataman lauttasatamana. Satamalahti sijaitsee Pireuksen niemen länsipuolella ja sai nimensä siitä, että sen muodon katsottiin muistuttavan kantharosta. Sataman länsirannalla sijaitsi Eetioneian niemi. Kantharos oli yksi antiikin Pireuksen ja Ateenan kolmesta satamasta Munikhian ja Zean ohella. Se oli näistä suurin, ja sitä käytettiin pääasiassa kauppasatamana, vaikkakin se oli myös Ateenan sotalaivaston käytössä. Satama otettiin käyttöön 400-luvun eaa. alkupuolella, ja se oli 400-luvulla eaa. koko Välimeren merkittävimpiä kauppasatamia. Antiikin aikaisen Kantharoksen rakenteista ei ole jäljellä käytännössä mitään sataman 1800-luvulla alkaneen kehityksen vuoksi, mutta niistä tiedetään yksityiskohtia 1800-luvulla tehtyjen löytöjen perusteella. Satama-altaan itälaidalla oli kauppapaikka (emporion) sekä rivi stoia eli pylväshalleja. Sotalaivoja varten Kantharoksessa oli erään piirtokirjoituksen mukaan 94 laivasuojaa. Sataman lähellä sijaitsi myös Zeus Soterin ja Athene Soteiran temppeli. Sataman alueelta on löydetty merkittävät pronssiveistokset, niin kutsutut Pireuksen Apollon, Pireuksen Athene sekä kaksi Pireuksen Artemista, jotka oli mahdollisesti kätketty Sullan joukkojen hyökkäyksen yhteydessä vuonna 86 eaa. Ne ovat nykyisin Pireuksen arkeologisessa museossa. == Lähteet == == Aiheesta muualla == Luokka:Antiikin Pireus Luokka:Arkeologiset kohteet Attikassa
Munikhia

Munikhia ( tai Mounikhia, ) tai Munykhia ( tai Mounykhia, ) oli antiikin aikainen linnoitettu kukkula ja luonnonsatama Pireuksessa Kreikassa. Sen satama oli yksi antiikin Pireuksen satamista ja antiikin Ateenan sotasatamia. Sama satamalahti on myös nykyisin venesatamana, joka tunnetaan nimellä Mikrolímano.Satamalahden sijainti: Se sijaitsee Fálironlahden rannalla Pireuksen niemen itäosassa. Munikhian kukkula puolestaan tunnetaan nykyisin nimellä Kastélla sekä Profítis Ilías siellä olevan kirkon mukaan.Kukkulan sijainti: thumb|left|220px|Munikhian kukkula eli nykyinen Kastéllan kukkula. thumb|left|220px|Munikhian satamalahti eli nykyinen Mikrolímano. Munikhia sijaitsi Pireuksen koilliskulmassa. Munikhian kukkulan korkeus oli noin 87 metriä. Se oli Pireuksen varhaisin asuttu alue, ja siellä oli asutus ja linnoitus jo helladisella kaudella. Antiikin aikana Munikhiaa linnoitettiin tyranni Hippiaan aikana vuosina 527–510 eaa. Myöhemmin se kuului Pireuksen muurien ympäröimään alueeseen. Munikhian satama oli yksi antiikin Pireuksen ja Ateenan satamista Kantharoksen ja Zean satamien ohella. Se toimi Zean tavoin sotasatamana, mutta oli tätä pienempi. Satamassa kerrotaan olleen 82 laivasuojaa sotalaivoja varten. Munikhiassa sijaitsi Artemis Munikhian temppeli, joka oli yksi Pireuksen merkittävimmistä, ja siihen liittyi Munikhia-juhla. Munikhian kukkulan laella oli Bendiksen temppeli, johon liittyi puolestaan Bendideia-juhla, ja kukkulan länsirinteessä Pireuksen suurempi ja vanhempi teatteri, joka edelsi Zean sataman lähellä sijainnutta Zean teatteria. Zean sataman paikka sijaitsee noin kilometrin länteen Munikhian sataman paikasta ja nykyisestä Mikrolímanosta. == Lähteet == Luokka:Antiikin Pireus Luokka:Arkeologiset kohteet Attikassa
Pireuksen tie

pienoiskuva|upright=1.06|Pireuksen tietä Pnyksin eteläpuolella Koilen demoksen alueella. Pireuksen tie () oli antiikin aikainen tie, joka johti Ateenan Agoralta Pireukseen. Se sai alkunsa Agoran lounaiskulmasta Tholoksen luota, ja kulki muun muassa Strategeionin sekä Kaupunginvankilan ohi. Se kiersi Pnyks- kukkylan eteläpuolelta ja kulki tämän jälkeen kaupunginmuurissa eli niin kutsutussa Themistokleen muurissa olleesta Pireuksen portista. Tämän jälkeen se kulki Pitkien muurien sisäpuolella Pireukseen suunnilleen samaa reittiä kuin nykyinen Peiraiós-katu. Pitkät muurit suojasivat kaupungille elintärkeää tietä ja yhteyttä satamaan ja merelle. Kadusta on kaivettu esiin osia muun muassa sen alkupäässä Agoran alueellaArkeologisen kohteen sijainti: sekä erityisesti Pnyksin ja Filopappos-kukkulan välisellä alueella.Arkeologisen kohteen sijainti: == Lähteet == Luokka:Antiikin Ateenan tiet Luokka:Antiikin Pireus Luokka:Arkeologiset kohteet Ateenassa
Zéa

Zéa () on Pireuksen kaupungin kaupunginosa Ateenan metropolialueella Kreikassa. Se sijaitsee Fálironlahden rannalla Pireuksen niemen itäosassa. Antiikin aikana paikalla sijainnut Zean satama oli yksi antiikin Pireuksen satamista ja antiikin Ateenan pääsotasatama. Se toimi alueella sijaitsevassa luonnonsatamassa, joka on satamana myös nykyään. Zean satama oli yksi antiikin Pireuksen kolmesta satamasta Kantharoksen ja Munikhian ohella. Satama oli Ateenan trieereistä eli kolmisouduista koostuneen laivaston pääsatama, ja siellä kerrotaan olleen yhteensä 196 laivasuojaa sotalaivoja varten. Yhdelle laivalla tarkoitettujen suojien pituus oli noin 50 metriä, leveys noin 6 metriä ja korkeus noin 8 metriä. Osa oli tarkoitettu kahdella laivalle. Zeassa oli myös suuri tarvikevarasto (skeuothēkē) purjeiden ja köysien säilyttämistä varten. Sen arkkitehdiksi mainitaan Filon. Sataman rakennuksista on tehty joitakin löytöjä. Sataman arkeologisia tutkimuksia on suorittanut Tanskan Ateenan-instituutti yhdessä Kööpenhaminan yliopiston ja kreikkalaisten arkeologien kanssa. Projekti toimii nimellä Zea Harbour Project. Nykyinen Zéan satama (Λιμένας Ζέας, Liménas Zéas) on pääasiassa huvi- ja pienvenesatamana. Sen satama-altaan halkaisija on noin 400 metriä ja ympärysmitta noin 1,2 kilometriä. Nykyaikana satama on tunnettu vanhastaan myös nimellä Pasalimáni (Πασαλιμάνι, ”Paššan satama”). Sataman länsipuolella sijaitsi antiikin aikana Zean teatteri, jonka rauniot ovat näkyvissä. Niiden vieressä sijaitsee nykyisin Pireuksen arkeologinen museo. Munikhian satama sijaitsi (ja sen paikalla nykyisin oleva Mikrolímanon satama sijaitsee) noin kilometrin itään Zéasta. == Lähteet == == Aiheesta muualla == * Zea Harbour Project . Sataman arkeologinen tutkimusprojekti. Luokka:Arkeologiset kohteet Attikassa Luokka:Pireuksen kaupunginosat
Alcázar de San Juan

Alcázar de San Juan on kaupunki Kastilia-La Manchan itsehallintoalueella Espanjassa. Kaupungin asukasluku oli 30 967 vuonna 2016. Alcázar de San Juan on perinteinen La Manchan alueen kaupunki. Keskusta sijaitsee Santa María -aukion (Plaza Santa María) ympärillä. Kaupungin lähiseudulta on löydetty merkkejä pronssikauden ajan asutuksesta. Ilmeisesti alueella on sijainnut keltiberien leirejä ennen roomalaisten tuloa. Jotkut historioitsijat uskovat, että kaupungin paikalla sijaitsi alun perin ennen roomalaisaikaa paikkakunta nimeltä Alces, jonka Tiberius Sempronius Gracchus valloitti, kun seutu liitettiin Rooman valtakuntaan. Kaupungissa on säilynyt mosaiikkeja roomalaisajalta 100- ja 200-luvulta. Arkeologisten kaivausten perusteella on todettu, että visigoottien valtakauden lopulla kylä alkoi kehittyä pieneksi kaupungiksi. Museo del Hidalgossa, joka sijaitsee vanhassa 1500-luvun aatelistalossa, voi tutustua niiden hidalgojen elämään, jotka innoittivat Miguel Cervantesia kirjoittamaan Don Quijotesta. == Kuvia == Tiedosto:Alcázar de San Juan - Ayuntamiento 1.JPG|Kaupungintalo Tiedosto:Alcázar de San Juan - Iglesia de San Francisco 01.JPG|Iglesia de San Francisco Tiedosto:Alcazardesanjuan casapalaciodedonoliverio.jpg|Casa de Don Oliverio Martínez y Mier Tiedosto:Alcázar de San Juan - Parque Alces 04.jpg|Parque Alces Tiedosto:Alcázar de San Juan - Paisaje urbano 03.JPG Tiedosto:Alcázar de San Juan - fuente 6.JPG Tiedosto:Alcázar de San Juan - Iglesia de Santa María la Mayor 02.JPG|Iglesia de Santa María la Mayor ja Cervantesin patsas. Tiedosto:Alcázar de San Juan - Conjunto Palacial del Gran Prior - Yacimiento arqueológico romano 6.JPG|Roomalaisajan jäännöksiä (Conjunto Palacial del Gran Prior) Tiedosto:Alcazardesanjuan torreon.jpg|Torreón de Don Juan José de Austria, v. 1237 (Conjunto Palacial del Gran Prior) Tiedosto:Alcázar de San Juan - Conjunto Palacial del Gran Prior - Capilla de San Juan Bautista 2.JPG|Capilla de San Juan Bautista (Conjunto Palacial del Gran Prior) == Lähteet == * Ayuntamiento de Alcázar de San Juan * Oficina de turismo de Alcázar de San Juan * Diario de Información de Alcázar de San Juan === Viitteet === == Aiheesta muualla == Luokka:Kastilia-La Manchan kaupungit
Siirtyvä unijakso

Siirtyvä eli hypernyktemeraalinen unijakso (diagnoosikoodi G47.24) on elimellinen unihäiriö, joka aiheuttaa sen, ettei potilaan uni-valverytmi pysy 24 tunnin pituisena. Häiriötä voidaan yrittää hoitaa melatoniinilla ja oikea- aikaisella kirkasvalohoidolla, mutta hoito toimii vain osalle potilaista“Uniasioissa kannattaa olla itsekäs” – tutkija Markku Partinen vastaa unikysymyksiin. 08.02.2017. http://yle.fi/aihe/artikkeli/2017/02/08/uniasioissa-kannattaa-olla-itsekas- tutkija-markku-partinen-vastaa. Melatoniinin teho katoaa lisäksi säännöllisesti käytettynä viimeistään puolessa vuodessaCircadin valmisteyhteenveto. Euroopan lääkeviraston lääkevalmistekomitea. http://www.ema.europa.eu/docs/fi_FI/document_library/EPAR_- _Product_Information/human/000695/WC500026811.pdf . == Taustaa == Ihmisen biologinen vuorokausirytmi on yli 25 tunnin pituinen, mutta päivänvalon säätelemä melatoniinintuotanto tahdistaa terveillä henkilöillä sisäistä kelloa niin, että vuorokausirytmi kutistuu keskimäärin 24 tuntiin ja kymmeneen minuuttiinPS Lukion Psykologia 3 s. 115, Otava 2007Jaana Laitinen, Tarja Liuha, Timo Partonen: Sisäinen kello määrää vuorokausirytmisi. Terve Suomi 10.5.2009. http://www.tervesuomi.fi/fi/julkaisu/11806. Sisäisen kellon joustokyky heikkenee kuitenkin iän myötä.Paula Böhling: Kun sisäinen kello saa rytmihäiriön. Tietysti.fi 18.12.2006.. Jotkut geenivirheet aiheuttavat lisäksi sisäisen kellon jätättämistä 25 minuutillaBody Clock Study Shows Mental Health Effects of Being a "Morning Person." 29.1.2019. https://www.inverse.com/article/52855-body-clock-circadian-rhythm-depression. == Katso myös == *unettomuus == Lähteet == Luokka:Unihäiriöt
Rhys Clark

Rhys Clark (s. 17. elokuuta 1994 Stonehouse, Skotlanti), on skotlantilainen snooker-ammattilainen. ==Lähteet== * Rhys Clark World Snooker. Viitattu 7.4.2017. Luokka:Skotlantilaiset snookerpelaajat Luokka:Vuonna 1994 syntyneet Luokka:Elävät henkilöt
Aesop Rock

__NOTOC__ Aesop Rock on yhdysvaltalainen rap-artisti, joka on vaikuttanut alternative hip hop -skeneen 1990-luvun loppupuolella. Aesop Rock on kuulunut moneen eri hip hop -kollektiiviin, kuten Hail Mary Malloniin. Aesop asuu Oregonin Portlandissa. == Diskografia == === Studioalbumit === * * * * * * * * === EP:t === * * * * * == Lähteet == * https://genius.com/artists/Aesop-rock * https://rhymesayers.com/artists/aesoprock Luokka:Yhdysvaltalaiset hip hop -artistit Luokka:Vuonna 1976 syntyneet Luokka:Elävät henkilöt
Munakari (Haukipudas)

Munakari, aiemmalta nimeltään Pikkupensaskari, on asumaton saari Perämerellä Oulun edustalla noin 13 kilometriä Oritkarin satamasta luoteeseen. Saaren pinta-ala on noin 11 hehtaaria. Lähimmät saaret ovat Mustakari, Pensaskari, Eeranletto ja Kotakari. Saaren puusto on lähinnä lehtimetsää ja jonkin verran katajaa. Saarella on neljä loma-asuntoa. ==Lähteet== Luokka:Haukiputaan saaret
Run the Jewels

Run the Jewels on hip hop -duo, johon kuuluvat räppäri Michael "Killer Mike" Render ja tuottaja/räppäri Jaime "El-P" Meline. Vuonna 2013 perustettu yhtye on julkaissut neljä albumia ja yhden remix-albumin. Yhtyeen jäsenet tapasivat vuonna 2012, kun El-P tuotti Killer Miken hitiksi nousseen albumin. Vuonna 2013 Run the Jewels julkaisi ensimmäisen albuminsa, jota pidettiin sen vuoden parhaimpana hip-hop albumina. Vuonna 2014 he julkaisivat toisen levynsä, RTJ 2. Myöhemmin El-P järjesti Kickstarter-kampanjan, jossa yhtye keräsi rahaa remix-albumia varten. Albumin tuotto lahjoitettiin hyväntekeväisyyteen. Vuoden 2016 jouluna he julkaisivat RTJ 3 -albumin ja joulusinkun, A Christmas Fucking Miracle. == Diskografia == Albumit * Run The Jewels 1 (2013) * Run The Jewels 2 (2014) * Meow The Jewels (2014) * Run The Jewels 3 (2016) * Run The Jewels 4 (2020) == Lähteet == * https://genius.com/artists/Run-the-jewels * http://diymag.com/2017/01/27/run-the-jewels-rtj3-cover-feature-interview- february-2017 == Aiheesta muualla == Luokka:Yhdysvaltalaiset hip hop -yhtyeet
Cenk Akyol

Cenk Akyol (s. 16. huhtikuuta 1987 Kadıköy) on turkkilainen koripalloilija. Takakentällä pelaava Akyol on edustanut turkkilaisjoukkueiden lisäksi italialaista Air Avellinoa. Akyol voitti Turkin mestaruuden vuosina 2005, 2009 ja 2013 sekä Turkin cup-mestaruuden vuosina 2006, 2007 ja 2009. Akyol on pelannut myös Turkin miesten maajoukkueessa useissa MM- ja EM-kilpailuissa. Vuonna 2010 hän saavutti kotikisoissa Turkin mukana MM-hopeaa. Juniorimaajoukkueista hänelle kertyi useita arvokisamitaleja.euroleague.net Vuonna 2013 Akyol avioitui lentopallon arvokisamitalisti Naz Aydemirin kanssa.http://www.radikal.com.tr/spor/genc-cift-dunyaevine-girdi-1147237/ == Lähteet == * Profiili euroleague.net * Profiili tblstat.net === Viitteet === == Aiheesta muualla == * Profiili FIBA Luokka:Turkkilaiset koripalloilijat Luokka:Vuonna 1987 syntyneet Luokka:Elävät henkilöt
Muhniemen Reginakappeli

Muhniemen Reginakappeli on rakennettiin nykyisin Kouvolaan kuuluvan Anjalan Muhniemen kylään vuonna 1952 Carl Frankenhauserin suunnitelmien pohjalta. Se on torniton suorakaiteen muotoinen pitkäkirkko, jonka alttaripäädystä erkanee runkohuonetta matalampi suorakulmion muotoinen sakaristo. Erillinen, kaksinivelinen kellotapuli valmistui 1956 silloisen Anjalan kunnan rakennusmestari Elis Ardellin piirustusten pohjalta. Kirkko palvelee nykyisin siunauskappelina ja sen eteläpuolella on Muhniemen hautausmaa. Rakennuksen kokonaispinta-ala on 150 neliötä. Kappeli peruskorjattiin 1987. Istumapaikkoja kappelissa on 130 ihmiselle. == Lähteet == Luokka:Kouvolan kirkkorakennukset Luokka:Suomen rukoushuoneet
Sinan Güler

Sinan Güler (s. 8. marraskuuta 1983 Istanbul) on turkkilainen koripalloilija. Takakentällä pelaava Güler on edustanut turkkilaisjoukkueiden lisäksi yhdysvaltalaisia yliopistojoukkueita. Güler voitti Eurocupin vuonna 2016, Turkin mestaruuden vuonna 2009 ja Turkin cup-mestaruuden vuonna 2009. Hän on myös pelannut useasti Turkin pääsarjan tähdistöottelussa. Güler on pelannut myös Turkin miesten maajoukkueessa useissa MM- ja EM-kilpailuissa. Vuonna 2010 hän saavutti kotikisoissa Turkin mukana MM-hopeaa.euroleague.net == Lähteet == * Profiili euroleague.net * Profiili tblstat.net === Viitteet === == Aiheesta muualla == * Profiili FIBA Luokka:Turkkilaiset koripalloilijat Luokka:Vuonna 1983 syntyneet Luokka:Elävät henkilöt
Pyhän Annan kilta (Turku)

Pyhän Annan kilta oli yksi kuudesta tunnetusta keskiajalla Turussa toimineesta killasta. Se oli omistettu Pyhälle Annalle, Neitsyt Marian äidille. Suomen piispainkronikan mukaan kilta perustettiin piispa Maunu Tavastin aikana 1400-luvun alkupuolella.Kuujo 1981: s. 57. Katoliseen kirkkoon sidoksissa ollut kiltalaitos lakkautettiin Ruotsissa Västeråsin valtiopäivillä vuonna 1544 ja kiltojen omaisuus takavarikoitiin kruunulle.Seppänen 2016: s. 188. Pyhän Annan kilta mainitaan epäsuorasti Staffan Kouten ja hänen puolisonsa Margit Olavintyttären Turun tuomiokirkolle vuonna 1491 tekemässä lahjoituskirjassa. Pariskunta lahjoitti Pyhän Annan alttarille muun muassa kaksi kivipuotia ja kolme kivikellaria, joita valvomaan määrättiin Pyhän Annan kiltaveljistön holhoojat.Rinne 1948: s. 49. Staffanin ja Margitin lahjoittamasta talosta tuli ilmeisesti killan kiltatalo. Talon arvellaan sijainneen Porthaninpuiston pohjoisosassa, Vanhan Suurtorin vieressä. Kiltatalo oli ilmeisesti huomattavan suuri ja käsitti useita rakennuksia.Kuujo 1981: s. 58. Kilta ylläpiti Turun tuomiokirkossa Pyhälle Annalle omistettua alttaria, joka oli perustettu vuonna 1438. Alttari sijaitsi yhdessä Pyhän Andreaksen alttarin kanssa Pyhän Ristin kuorissa.Rinne 1948: s. 47–51. ==Katso myös== * Suomen keskiaikaiset killat ==Lähteet== * * * ===Viitteet=== Luokka:Turun keskiaika Luokka:Turun entiset rakennukset ja rakennelmat
Kollenkyymi

Kollenkyymi (engl. collenchyma) on kasveissa olevaa tukisolukkoa, jonka solut ovat eläviä. Kollenkyymi on tyypillistä tukisolukkoa etenkin nuorissa ja kasvavissa kasvinosissa, mutta sitä voi kuitenkin esiintyä kasvista riippuen vaihtelevia määriä eri osissa täysikokoistakin kasvia. Kollenkyymisolut kehittyvät tavallisista parenkyymisoluista syntetisoimalla soluseiniinsä parenkyymisolukon soluja enemmän selluloosaa ja pektiiniä. Kollenkyymin solujen soluseinät ovat paksuuntuneet usein epätasaisesti, minkä myötä kollenkyymisolut voi tunnistaa mikroskooppileikkeestä. Kollenkyymistä erotetaan solujen muodon ja soluseinän paksuuntumisen perusteella eri tyyppejä, kuten soppikollenkyymi ja laguunikollenkyymi. Tiedosto:Plant cell type collenchyma.png|Kollenkyymisolukkoa. Tiedosto:Stem- Collenchyma40x1.jpg|40×1 suurennos kollenkyymisolukosta. Tiedosto:Stem- Collenchyma40x2.jpg|40×2 suurennos kollenkyymisolukosta. Tiedosto:Stem- Collenchyma100x6.jpg|100×6 suurennos kollenkyymisolukosta. Tiedosto:Stem- Collenchyma100x5.jpg|100×5 suurennos kollenkyymisolukosta. Tiedosto:Stem- Collenchyma400x1.jpg|400×1 suurennos kollenkyymisolukosta. Tiedosto:Stem- Collenchyma400x3.jpg|400×3 suurennos kollenkyymisolukosta. Tiedosto:Stem- Collenchyma400x5.jpg|400×5 suurennos kollenkyymisolukosta. == Katso myös == * tukisolukko * sklerenkyymi == Lähteet == == Aiheesta muualla == Luokka:Kasvisolukot
Sklerenkyymi

Sklerenkyymi (engl. sclerenchyma) on kasveissa esiintyvää tukisolukkoa, joka muodostuu kuolleista soluista. Sklerenkyymiä voi esiintyä eri kasvinosissa, usein muun muassa johtojänteiden ympärillä tukemassa ja suojaamassa niitä. Sklerenkyymin solut syntetisoivat eläessään soluseiniinsä parenkyymisoluja enemmän selluloosaa sekä ligniiniä, mikä luo sklerenkyymin soluista kovia ja kestäviä. Sklerenkyymisoluja on kahta päätyyppiä: pitkänomaisia syitä sekä kolmiulotteisempia sklereidejä. Sklereidit voivat olla muodoltaan vaihtelevia, kuten pyöreähköjä kivisoluja tai tähtimäisiä asterosklereidejä. Mikäli sklerenkyymisolut ovat asettuneet jonomaisesti koko kasvinosan poikki, esimerkiksi lehden yläpinnalta alapinnalle, voidaan tällaista rakennetta kutsua sklerenkyymikannattimeksi. == Katso myös == * tukisolukko * kollenkyymi == Lähteet == == Aiheesta muualla == Luokka:Kasvisolukot
Someronjoki

Someronjoki on Someron Hirsjärven ja Kirkkojärven välisestä Paimionjoen jokiosuudesta ja ainakin historiallisesti myös koko Paimionjoen vesistön jokireitistä Someron alueella käytetty nimitys. Joissakin vanhemmissa lähteissä nimi esiintyy myös koko Paimionjoen rinnakkaisnimityksenä. Paimionjoen vesistöön kuuluva, nykyisessä peruskartassa Someronjoeksi nimetty jokiosuus virtaa Someron keskustaajaman alueella Somerolla Varsinais-Suomessa. Se alkaa hiukan ennen Hirsjärven länsipäätä, josta se virtaa ensin pohjoiseen ja sitten länteen Kirkkojärven itäpäähän. Hiukan ennen joen suuta sen ylittää kantatie 52 ja siitä vähän ylävirtaan Vanhatie. Joen eteläpuolelle jää Lamminniemi Someron Lammin kylässä ja sen pohjoispuolella sijaitsee Kaislarannan asuinalue Someron Joensuun kylässä. Lamminniemeä ja Kaislarantaa yhdistää joen ylittävä kevyen liikenteen silta. ==Lähteet== Luokka:Someron joet Luokka:Paimionjoki Luokka:Suomenkieliset paikannimet
Arado E.340

Arado E.340 oli saksalaisen Arado Flugzeugwerken kehittämä, suunnitteluasteelle jäänyt kaksimoottorinen raskas pommikone. == Historia == Saksan ilmailuministeriö (RLM) julkaisi heinäkuussa 1939 spesifikaation, jossa määriteltiin Luftwaffen käyttöön soveltuva kaksimoottorinen pommikone, joka pystyisi kuljettamaan 4 800 kilogrammaa pommeja Britteinsaarille. Koneesta haluttiin myös syöksypommituskäyttöön soveltuva, ja moottoreiksi esitettiin Junkers Jumo 222- tai Daimler-Benz DB 604 -voimalaitteita, jotka olivat tosin spesifikaation julkaisun aikaan kehityskaarensa alkupäässä. Arado lähti kehittämään spesifikaation täyttävää konetta E.340-mallinimellä. Uudesta tyypistä ei kuitenkaan suunniteltu perinteistä kaksimoottorista pommikonetta, sillä Koneen moottorit olivat sijoitettu omiin ”runkoihinsa”, jotka päättyivät tosistaan erillisiin peräsimiin. Koneen polttoainesäiliöt suunnteltiin sijoitettavaksi siipiin, ja puolustusaseistukseksi oli suunniteltu viiteen kauko-ohjattuun ampuma-asemaan asennettuja 13 millimetrin MG 131 -konekiväärejä. Asemista kaksi oli keskirungon ylä- ja alapuolella, yksi molempien moottoripuomien takaosassa ja viimeinen keskirungon takaosassa. Moottoreina oli tarkoitus käyttää jompaakumpaa spesifikaatiossa määritellyistä voimalaitteista. Keskirungon päällä ja alla olevat asemat olivat FDL 131/7 -mallisia. Suunnittelukilpailuun lähteneiden kilpailevien yhtiöiden suunnitelmat olivat rakenneratkaisuiltaan perinteisempiä, ja RLM piti niitä jossain määrin luotettavampina. Ministeriö peruutti E.340:n valmistuksen ennen prototyypin rakentamisen aloittamista. == Tekniset tiedot == == Lähteet == == Aiheesta muualla == E.340 Luokka:Saksalaiset pommikoneet Luokka:1940-luvun pommikoneet Luokka:Saksalaiset lentokoneprojektit, 1939–1945
Garry O’Neill

Garry O’Neill (s. 1973) on australialainen karateka. Hän on maansa yksi menestyneimpiä Kyokushin-ottelijoita, tultuaan toiseksi muun muassa Japanin mestaruuskilpailuissa kahdesti, sekä neljänneksi World Openissa. Hän on voittanut myös Australian mestaruuden kahdesti. ==Alkuvuodet== O’Neill aloitti kyokushinin harjoittelun 14-vuotiaana ja saavutti mustan vyön 16-vuotiaana Cameron Quinnin opissa Brisbanessa. 19-vuotiaana O’Neill suoritti 2. danin mustan vyön ja myöhemmin 21-vuotiaana hän muutti Japaniin harjoittelemaan Kyokushinia. O’Neill harjoitteli sittemmin kaksi vuotta Kamata Dojolla Hiroshige Shihanin opissa. Hän suoritti Japanissa 3. danin mustan vyön ja osallistui samantien World Openiin, jossa O’Neill sijoittui neljänneksi. Hän asui Japanissa aina vuoden 1997 loppuun saakka ja työskenteli viimeisenä vuotena ohjaajana Kyokushinin pääsalilla, Honbussa. O’Neill palasi sen jälkeen takaisin Australiaan ja Melbourneen, jossa hän opetti karatea kaksi vuotta. ==Kilpaura== O'Neill saavutti ensimmäisen kerran menestystä isoissa kansainvälisissä kilpailuissa World Openissa 1995. Tuolloin hän hävisi pronssiottelun Francisco Filholle ja sijoittui neljänneksi.World Open Tournaments Kyokushinkai kyokushincanada.com Viitattu 29.3.2017 Hän saavutti pronssia keskisarjassa Japanin painoluokallisissa kilpailuissa 1995. Seuraavat kaksi vuotta O'Neill otteli Japanin mestaruuskilpailuissa 1996 ja 1997. Molemmilla kerroilla avoimessa painoluokassa käydyssä turnauksessa hän eteni loppuotteluun, jossa O'Neill kohtasi kummallakin kerralla Hajime Kazumin, häviten molemmilla kerroilla mestaruuden.Sensei Garry O’Neill: I owe everything I have to Kyokushin karate blitzmag.net Viitattu 29.3.2017 O'Neill otteli ensimmäisen kerran myös ensimmäisissä painoluokallisissa maailmanmestaruuskilpailuissa 1997, joissa hän oli viides keskisarjassa.IKO - International Karate Organization - 1st World Weight Category Championship (1997) technique-karate.com Viitattu 26.8.2022 O’Neill saavutti uransa toisen Australian mestaruuden 1998. Hän kävi myöhemmin marraskuussa yksittäisen ottelun Japanin mestaruuskilpailuissa kolminkertaista Euroopan kevytsarjan mestaria Piotr Sawickia vastaan, jonka hän voitti tuomariäänin. ==Kilpauran päättäminen== O'Neillin päätettyä kilpauransa 2003 jälkeen hän ryhtyi työskentelemään CrossFit Brisbanessa.Garry O'Neill kyokushinaustralia.com Viitattu 29.3.2017 Sittemmin 2012 O'Neill palasi takaisin karaten pariin ja perusti oman seuransa Brisbaneen. Hän otteli paluunsa myötä yhden ottelun Uuden-Seelannin Openissa Jamie Eadesia vastaan. Kamppailu päättyi kahden lisäerän jälkeen tasapeliin.Comeback for karate legend in NZ blitzmag.net Viitattu 16.4.2017 ==Lähteet== Luokka:Australialaiset karatekat Luokka:Kyokushinin harjoittajat Luokka:Vuonna 1973 syntyneet Luokka:Elävät henkilöt
Ilkka Keltanen

Ilkka Keltanen (s. 12. syyskuuta 1936) on suomalainen näyttelijä, joka tuli tunnetuksi opettaja Pentti Rautajärven roolissa elokuvassa Akseli ja Elina. Hän on myös käsikirjoittanut ja ohjannut pari hiihtoaiheista dokumenttielokuvaa 1960- ja 1970-luvuilla. Keltanen asuu Helsingin Myllypurossa. ==Lähteet== ==Aiheesta muualla== * Luokka:Suomalaiset näyttelijät Luokka:Vuonna 1936 syntyneet Luokka:Elävät henkilöt
Messerschmitt P.08.01

Messerschmitt P.08.01 oli saksalaisen Messerschmittin suunnittelema ja suunnitteluasteelle jäänyt nelimoottorinen lentävä siipi -tyyppinen pommikone, joka esiintyi ensi kertaa 1. syyskuuta 1941 päivätyssä konseptikuvassa. P.08.01:sta suunniteltiin kokometallirakenteista, ja koneen voimalaitteena oli tarkoitus käyttää neljää 4 000 hevosvoiman (noin 3 000 kW) Daimler-Benz DB 615 -rivimoottoria, jotka olisivat pyörittäneet siiven jättöreunan puolelle asennettuja nelilapaisia potkureita. Ohjaamo ja miehistötilat oli suunniteltu paineistettaviksi. Konetyypistä suunniteltiin kaikkiaan seitsemän erilaista versiota, joilla olisi ollut eri käyttötarkoitukset. Perustyyppi oli pitkän kantaman pommikone, jolla olisi ollut mahdollista kuljettaa 20 000 kilogrammaa pommeja, ja lentää 15 000 kilometriä yhtäjaksoisesti. Raskain versio oli taktinen pommikone, jolla olisi pystytty kuljettamaan 50 000 kilogrammaa pommeja, mutta lentämään vain 2 500 kilometriä yhtäjaksoisesti. Meritoimintaversioon oli lisätty vain kiinnitysmahdollisuudet torpedoille ja miinoille perinteisten pommien lisäksi. Vakoiluversio olisi parhaimmillaan pystynyt lentämään yhtäjaksoisesti 27 000 kilometriä. Koneesta oli myös suunnitteilla pitkän kantaman kuljetuskoneversio, joka olisi kyennyt kuljettamaan maksimissaan 22 000 kilogrammaa kuormaa, sekä ”lentävä rynnäkkölinnoitus”, jota olisi käytetty hyökkäysten tukemiseen, sillä sen aseistuksena olisi ollut neljä 88 millimetrin panssarintorjuntatykkiä. Suunnitelmat jäivät Saksan ilmailuministeriön huomiotta, eivätkä edenneet piirustuksia pidemmälle. == Tekniset tiedot (kaukopommikoneversio) == == Lähteet == == Aiheesta muualla == *Messerschmitt P.08.01 – Luft46.com P.08.01 Luokka:Saksalaiset pommikoneet Luokka:1940-luvun pommikoneet Luokka:Saksalaiset lentokoneprojektit, 1939–1945
Nena (albumi)

Nena on saksalaisen Neue Deutsche Welle -yhtyeen Nenan ensimmäinen albumi ja sen laulajan, Gabriele ”Nena” Kernerin, toinen studioalbumi. Albumi oli suuri menestys Länsi-Saksassa, ja sen toinen single ”99 Luftballons” saavutti 1. sijan monilla listoilla, muun muassa Ruotsissa, Itävallassa, Isossa- Britanniassa, Irlannissa, Alankomaissa, Kanadassa, Australiassa sekä Uudessa- Seelannissa. Monet pitävät yhtyettä ”99 Luftballons” -hitin takia niin sanottuna yhden hitin ihmeenä. Albumin tuottajat olivat Manfred Praeker ja Reinhold Heil. Albumi julkaistiin alun perin LP-levyllä, kasetilla sekä CD- levyllä. Ensimmäinen single albumilta, ”Nur geträumt”, julkaistiin vuotta aikaisemmin vuonna 1982. ”99 Luftballons” julkaistiin 1983. Kolmas ja viimeinen single oli ”Leuchtturm”, joka julkaistiin myös vuonna 1983, muutama kuukausi ”99 Luftballonsin” jälkeen. == Kappaleet == == Arvostelut == *AllMusic: == Lähteet == Luokka:Nenan albumit Luokka:Vuoden 1983 esikoisalbumit
SteamVR

SteamVR on Valven ohjelmistoprojekti, jonka kehittämisen on tarkoitus tapahtua läheisesti OSVR:n kanssa, mutta joka tukee myös muita virtuaalitodellisuuslaseja kuten HTC Vive. Myös Varjo-lasit toimivat SteamVR:n kanssa. SteamVR tukee Valve Index -seuranta-asemia ja laseja. == Historia == Kehitysympäristö on julkaistu huhtikuussa 2015 nimellä OpenVR SDK. Ohjelmiston aiempi nimi OpenVR esiintyy vielä useassa paikassa. Kokeellinen tuki Linux/SteamOS alustoille on julkaistu 25.5.2017. Tuki macOS-alustalle on loppunut toukokuussa 2020. Tuki keskittyy jatkossa Windowsille ja Linuxille. Lokakuussa 2023 Valve julkaisi version 2.0, jossa on muun muassa uusittu käyttöliittymä ja integraatio Steam Chat -ominaisuuden kanssa. Valven mukaan useimmat Steamin ja Steam Deckin ominaisuudet ovat mukana SteamVR versiossa 2.0. == Lähteet == == Aiheesta muualla == * SteamVR * Virallinen GitHub repository Luokka:Ohjelmistot Luokka:Valve Corporation
Nena (täsmennyssivu)

Nena voi viitata johonkin seuraavista: * Nena, saksalainen yhtye ** Nena (oik. Gabriele Susanne Kerner), Nenan laulaja ** Nena, Nenan albumi * Nena, portugalilainen laulaja/lauluntekijä * Nena Venetsanou, kreikkalainen laulaja * Jacob Nena, mikronesialainen poliitikko
King Albert Parkin metroasema

King Albert Park on Singaporen Mass Rapid Transit -metrojärjestelmän asema Bukit Timahissa Singaporen keskisellä suuralueella. Se avattiin 27. joulukuuta 2015. Asemaa käyttävät Downtown Linen junat. == Junat == Pääteasema Ensimmäinen juna Viimeinen juna ma – la su & yleinen vapaa joka päivä Downtown Line DT1 Bukit Panjang 6:07 6:27 0:38 DT35 Expo 5:39 5:59 23:44 == Lähteet == == Aiheesta muualla == * King Albert Parkin metroasema Singaporen liikennelaitoksen sivuilla Luokka:Mass Rapid Transitin asemat
Sixth Avenuen metroasema

Sixth Avenue on Singaporen Mass Rapid Transit -metrojärjestelmän asema Bukit Timahissa Singaporen keskisellä suuralueella. Se avattiin 27. joulukuuta 2015. Asemaa käyttävät Downtown Linen junat. == Junat == Pääteasema Ensimmäinen juna Viimeinen juna ma – la su & yleinen vapaa joka päivä Downtown Line DT1 Bukit Panjang 6:04 6:25 0:36 DT35 Expo 5:42 6:02 23:47 == Lähteet == == Aiheesta muualla == * Sixth Avenuen metroasema Singaporen liikennelaitoksen sivuilla Luokka:Mass Rapid Transitin asemat
Protoporfyriini IX

Protoporfyriini IX (C34H34N4O4) on porfyriineihin kuuluva orgaaninen yhdiste. Protoporfyriini IX on yksi yleisimpiä luonnossa esiintyviä porfyriinejä ja se on tärkeä esiaste monien metallipigmenttien esimerkiksi hemin ja klorofyllin biosynteesissä. == Ominaisuudet, biosynteesi ja biologinen rooli == Huoneenlämpötilassa protoporfyriini IX on ruskehtavankeltaista kiteistä ainetta. Yhdiste liukenee puhtaaseen veteen vain niukasti ja hieman paremmin laimeisiin emäsliuoksiin. Orgaanisista liuottimista sitä liuottavat muun muassa kloroformi, erittäin väkevä etikkahappo eli jääetikka ja happamaksi tehty etanoli. Protoporfyriini IX muodostaa kelaatteja useiden metalli-ionien kanssa ja kelatoituvia ioneja ovat muun muassa rauta-, magnesium-, sinkki- ja koboltti-ionit. Protoporfyriini IX:ää voidaan eristää veressä esiintyvästä hemiinistä hapon avulla, mutta ongelmana on, että rauta-ioni ei helposti irtoa protoporfyriinistä ja protopyrfyriini IX:n vinyyliryhmät voivat hapettua. Yhdistettä voidaan myös valmistaa hematoporfyriinistä. Protoporfyriini IX toimii soluissa fotosentisaattorina esimerkiksi happiradikaalien muodostumiselle. Protoporfyriini IX:n muodostuminen aminolevuliinihaposta on perustana aminolevuliinihapon käytölle fotodynaamisessa terapiassa. Tähän tarkoitukseen käytetään myös protoporfyriini IX:stä synteettisesti valmistettavaa verteporfiinia.Axel Kleemann: Antineoplastic Agents, 1. Nonhormonal, Ullmann's Encyclopedia of Industrial Chemistry, John Wiley & Sons, New York, 2010. Viitattu 29.3.2017 Eliöissä protoporfyriini IX:ää muodostuu lähtien aminolevuliinihaposta. Usean entsymaattisesti katalysoidun reaktion jälkeen muodostuu protoporfyrinogeeni IX:ää, jonka hapettaa protoporfyriini IX:ksi entsyymi nimeltään protoporfyrinogeenioksidaasi. Protoporfyriini IX:stä muodostuu hemiä, kun entsyymi nimeltä ferrokelataasi katalysoi koordinaatiosidoksen muodostumista rautaionin ja protoporfyriini IX:n pyrrolirenkaiden typpiatomien välille. Klorofyllin biosynteesissä magnesiumkelataasi katalysoi magnesiumin ja protoporfyriini IX:n välisen kelaatin muodostumista. Tästä kompleksista muodostuu edelleen protoklorofyllidiä.. == Lähteet == == Aiheesta muualla == *Human Metabolome Database (HMDB): Protoporphyrin IX *Kyoto Encyclopedia of Genes and Genomes (KEGG): Protoporphyrin IX Luokka:Heterosykliset yhdisteet
Somerjoki

Somerjoki on seuraavien henkilöiden sukunimi: * Kari Somerjoki (1946–1989), toimittaja, Rauli Somerjoen veli * Katri Somerjoki (s. 1973), laulaja ja muusikko, Kari Somerjoen tytär * Rauli Somerjoki (1947–1987), laulaja, Kari Somerjoen veli, Katri Somerjoen setä ==Katso myös== * Someronjoki
Outi Vuoriranta

Outi Vuoriranta on suomalainen näyttelijä, joka on näytellyt televisiosarjoissa, teatterissa, lyhytelokuvissa ja radiokuunnelmissa. Hän on valmistunut näyttelijäksi Tampereen yliopiston näyttelijäntyönlaitokselta (Näty) vuonna 1999. Vuoriranta on näytellyt Suomen Kansallisteatterissa, Teatteri Avoimissa Ovissa ja Teatteri Telakalla. Hän on näytellyt myös tv- sarjoissa mm. Kivi ja kilpi (2001), Tie Eedeniin (2003–2005) ja Pelkovaara (2004). ==Lähteet== Luokka:Suomalaiset näyttelijät Luokka:Vuonna 1977 syntyneet Luokka:Elävät henkilöt
Chelmsfordin tuomiokirkko

Chelmsfordin tuomiokirkko on katedraali Englannissa Yhdistyneessä kuningaskunnassa. Ensimmäinen kirkko nykyisellä paikalla perustettiin 1200-luvulla samoihin aikoihin kun Chelmsfordin kaupunkikin. Kirkko rakennettiin uudelleen 1400- ja 1500-luvuilla. Katedraaliksi se vihittiin vuonna 1914, jotta kirkko voisi paremmin vastata kasvussa olleen Lontoon itäpuolisen väestön tarpeisiin. Ulkoseinät on rakennettu piikivestä ja tiilestä. Tornissa on kolmetoista kelloa. == Lähteet == Luokka:Englannin katedraalit Luokka:Essexin rakennukset ja rakennelmat
SEAT Tarraco

SEAT Tarraco on SEATin vuodesta 2018 lähtien valmistama crossover-tyyppinen henkilöautomalli, joka perustuu samalle pohjalevylle kuin Škoda Kodiaq ja Volkswagen Tiguan. Sitä myös valmistetaan Tiguanin kanssa samalla tehtaalla Saksan Wolfsburgissa. Mallistossa Tarraco sijoittuu pienemmän Atecan yläpuolelle. Vuoden 2019 Euro NCAP -kolaritestistä Tarraco sai tulokseksi täydet viisi tähteä. SEAT järjesti mallin nimestä kilpailun, jossa ehdotetun nimen tuli olla espanjalainen paikannimi. Ehdotuksia tuli 133 332, joista valittiin jatkoon 10 130\. Nimi Tarraco julkistettiin helmikuussa 2018, ja se tulee nykyisestä Tarragonan kaupungista. Tarraco esiteltiin Pariisin autonäyttelyssä syksyllä 2018. Bensiinimoottorit ovat 1,5- (148 hv) ja 2,0-litraiset (187 hv). Pienemmän yhteydessä on etuveto ja kuusivaihteinen manuaalivaihteisto, suuremmassa neliveto ja seitsemänportainen DSG- kaksoiskytkinvaihteisto. Dieselmoottori on 2,0-litrainen (148/187 hv), ja sen suurempitehoisen version yhteydessä on aina neliveto ja DSG-vaihteisto. Ne saa valinnaisena myös pienempitehoisen version yhteyteen, joka on lähtöhintaisena etuvetoinen ja manuaalivaihteinen. == Lähteet == == Aiheesta muualla == Tarraco Luokka:J-segmentin autot Luokka:2010-luvun autot Luokka:2020-luvun autot
Andrew Green

Andrew Green (s. 14. kesäkuuta 1965) on brittiläinen Aston Martinin Formula 1 -tallin tekninen johtaja. Green työskenteli kesäkuusta 2010 lähtien Force Indialla ensin tallin insinööriosaston johtajana, ja vuodesta 2011 lähtien tallin teknisenä johtajana. Hänen työtehtävänsä jatkuivat myös tallin muuttuessa Racing Pointiksi. Aiemmin hän on työskennellyt muun muassa Jordanilla, BAR:lla, Jaguarilla ja Red Bullilla. == Lähteet == Luokka:Formula 1 -tallien työntekijät Luokka:Brittiläiset henkilöt Luokka:Vuonna 1965 syntyneet Luokka:Elävät henkilöt
ABB Arena

ABB Arena on yhteisnimitys kahdelle Västeråsin Rocklundan urheilupuistossa sijaitsevalle areenalle. Näistä ABB Arena Syd on vuonna 2007 valmistunut monitoimihalli, joka toimii pääasiassa jääpallohallina. Abb Arena Nord toimii jääkiekkoilijoiden käytössä, ja se on alkujaan vuonna 1965 valmistunut Rocklundahallen, joka uusittiin ja nimettiin uudelleen vuonna 2007. ==ABB Arena Syd== ABB Arena Syd avattiin lokakuussa 2007 ja se on yleisökapasiteetiltaan Ruotsin suurin pääasiassa jääpallokäytössä oleva halli. Suurempia ovat Ruotsin jääpallofinaaleiden pelipaikkoina olleet Friends Arena ja Tele2 Arena, mutta ne eivät ole pääasiallisesti jääpalloareenoita. Hallin yleisökapasiteetti jääpallo-otteluissa on 9 000 ja konserteissa 16 000. Rakennuksen pinta-ala on 16 000 m². Hallia käyttävät kotikenttänään västeråslaiset jääpalloseurat Västerås SK ja Tillberga IK. Valmistuessaan vuonna 2007 ABB Arena Syd korvasi Rocklunda IP:n tekojääradan kaupungin jääpalloseurojen kotiareenana. Rocklundaan valmistui Ruotsin ensimmäinen tekojäärata vuonna 1956. ABB Arena Syd on toiminut vuoden 2009 Jääpallon MM- kilpailujen pääpelipaikkana. == ABB Arena Nord == ABB Arena Nord korvasi valmistuttuaan vuonna 2007 vanhan 1965 rakennetun Rocklundahallenin. Halli toimii Västeråsin jääkiekkoseuran VIK Västeråsin kotiareenana. Hallin yleisökapasiteetti on 4 902 katsojaa. Hallissa on ravintola ja kahvilatilat, sekä konferenssitilat. == Lähteet == Luokka:Ruotsin jääpallohallit Luokka:Ruotsin jäähallit
Ultranopea kaupankäynti

Ultranopea kaupankäynti (Vuorenmaa, Tommi A.: ”Ultranopean automatisoidun kaupankäynnin hyvät, pahat ja rumat”, Kansantaloudellinen aikakauskirja, 108. vuosikerta, 4/2012, s. 406–415 engl. high-frequency trading, tunnetaan myös nimellä korkean taajuuden kaupankäynti) on rahoitusmarkkinoilla eräs kaupankäynnin muoto, jossa markkinoita monitoroivat tietokoneohjelmat käyvät nopeatempoista automatisoitua kauppaa erilaisilla rahoitusinstrumenteilla sekuntien tai sekunnin kymmenysosien aikana. Korkean taajuuden kaupankäynnin termille ei ole ehtinyt vakiintua yhtä ainoaa määritelmää; mutta sen keskeisimpänä ominaisuutena voidaan pitää suurta volyymia, monimutkaisia algoritmeja ja erittäin lyhyen aikajänteen sijoitushorisonttia. Tietokoneiden laskentatehon ylläpitämien teknologisten työkalujen avulla esimerkiksi osakkeiden ostamista ja myymistä voidaan korkean taajuuden kaupankäynnin strategioiden avulla käydä jopa sekunnin murto-osien aikana. Tiedonsiirtoviiveen minimoimiseksi jotkut HFT-kauppiaat ovat jopa maksaneet siitä, että ne saavat sijoittaa fyysiset palvelimensa pörssien sisälle saadakseen markkinoiden datasyötteen millisekunteja muita nopeammin. Tieteellinen tutkimus osaltaan puoltaa näkemystä siitä, että korkean taajuuden kaupankäynti parantaa rahoitusmarkkinoiden likviditeettiä ja tehokkuutta nopeuttamalla hinnanmuodostusta (ks. informationaalinen tehokkuus), mutta myös suhtautuu kriittisesti algoritmeillä toteutettavien kaupankäyntistrategioiden korkeaan keskinäiseen korrelaatioon lisäten ns. "salamaromahduksen" (engl. Flash crash) riskiä rahoitusmarkkoilla. Kaupankäyntiä korkealla taajuudella on kritisoitu myös siksi, koska sen on koettu antavan ylivoimaista ja etuoikeutettua informationaalista asemaa rahoitusmarkkinoilla toimiville suurille hedgerahastoille ja investointipankeille pitkälle aikavälille sijoittavien yksityisten piensijoittajien kustannuksella. == Katso myös == * Markkinoiden tehokkuus * Hedgerahasto * Markkinatakaaja == Lähteet == == Aiheesta muualla == * Luokka:Sijoittaminen
Zhao Xintong

Zhao Xintong (; s. 3. huhtikuuta 1997) on kiinalainen snooker-ammattilainen. Hänen suurin lyöntisarjansa on 145. ==Lähteet== * Zhao Xintong WorldSnooker.com Luokka:Kiinalaiset snookerpelaajat Luokka:Vuonna 1997 syntyneet Luokka:Elävät henkilöt
Chasseur-luokka

Chasseur-luokka oli Ranskan laivaston neljän vuosian 1909-1910 valmistuneen hävittäjän muodostama alusluokka ensimmäisessä maailmansodassa. Luokkaan suunniteltu viides alus myytiin PerulleGardiner, Robert s. 410. == Suunnittelu == Lukuun ottamatta luokan nimikkoalusta Chasseuria, jonka kattilat olivat hiilikäyttöiset, luokan alukset käyttivät polttoaineenaan öljyä. Koeajoissa ne ylittivät asetetun nopeuden selvästi parhaan tuloksen ollessa 31 solmua. Luokan suurin heikkous oli turbiinimoottoreiden rikkoutumisherkkyys.Gardiner, Robert s. 202 == Alukset == Chasseur-luokan hävittäjät Nimi Telakka Kölinlasku Vesille Valmistui Kohtalo Chasseur Chantiers et Ateliers Augustin Normand, Le Havre 20. helmikuuta 1909 poistettu kirjanpidosta lokakuussa 1919 Janissaire Penhöet, St. Nazaire 12. huhtikuuta 1910 poistettu kirjanpidosta lokakuussa 1920 Fantassin Forges et Chantiers de la Méditerranée, La Seyne 17. kesäkuuta 1909 uponnut 5. kesäkuuta 1916 Cavalier Chantiers et Ateliers Augustin Normand, Le Havre 9. toukokuuta 1910 koululaivaksi 1914 poistettu kirjanpidosta joulukuussa 1927 == Lähteet == * === Viitteet === Luokka:Ranskan laivaston hävittäjät
Alfa Romeo Sprint

Alfa Romeo Sprint (alun perin Alfasud Sprint) on Alfa Romeon vuosina 1976–1989 valmistama coupé-korinen automalli, joka perustuu tekniikaltaan Alfa Romeo Alfasudiin. Se korvasi aiemman 105/115-sarjan, mutta ei saanut itselleen suoraa seuraajaa. vasen|pienoiskuva|Alfa Romeo Sprint (1983–1989) Alfa Romeo Alfasud Sprint esiteltiin vuonna 1976, voimanlähteenään uusi 1,3-litrainen (75 hv) nelisylinterinen bokserimoottori. Vuonna 1978 esiteltiin kaksi uutta moottoria: alkuperäisen korvannut iskutilavuudeltaan hieman kasvanut 1,3-litrainen (79 hv) sekä uusi 1,5-litrainen (85 hv). Vuotta myöhemmin nämä moottorit saivat kaksoiskaasuttimet, ja tehot nousivat 86 ja 95 hevosvoimaan. Vuonna 1983 Alfasudin valmistuksen päätyttyä mallinimestä poistettiin Alfasud- viittaus, jolloin auton nimeksi jäi pelkkä Sprint. Ulkonäöllisiä uudistuksia olivat muoviset puskurit ja etusäleikkö. Tällöin myös 1,5-litraisen moottorin teho nousi 105 hevosvoimaan, ja vuodesta 1987 lähtien saatavana oli lisäksi 1,7-litrainen (114 hv) moottori. == Lähteet == == Aiheesta muualla == Sprint Luokka:S-segmentin autot Luokka:1970-luvun autot Luokka:1980-luvun autot
Xiao Guodong

Xiao Guodong (, pinyin: Xiāo Guódòng; s. 10. helmikuuta 1989 Chongqing, Kiina) on kiinalainen snookerpelaaja. Xiao voitti snookerin alle 21-vuotiaiden maailmanmestaruuden vuonna 2007. ==Lähteet== * Xiao Guodong WorldSnooker.com Luokka:Kiinalaiset snookerpelaajat Luokka:Vuonna 1989 syntyneet Luokka:Elävät henkilöt
Pilvi-Sisko Vierros-Villeneuve

Pilvi-Sisko Vierros-Villeneuve (s. 1957 PoriPilvi-Sisko Vierros-Villeneuve cv, Viitattu 29.3.2017) on suomalainen diplomaatti. Hän on ollut Suomen pysyvä edustaja EU:ssa 1. syyskuuta 2013 alkaen elokuun loppuun 2017, ja hän johtaa suurlähettiläänä Suomen pysyvää edustustoa Euroopan unionissa (EUE).Marja Rislakista tulossa Suomen uusi EU-suurlähettiläs. Keskisuomalainen 9.2.2017. Viitattu 29.3.2017Suomen pysyvä edustusto Euroopan unionissa. 14.9.2016. Viitattu 29.3.2017 Sitä ennen hän oli Suomen suurlähettiläs Suomen Pariisin- suurlähetystössä 2009–2013. Hän aloitti ulkoministeriön palveluksessa vuonna 1984.Uusia suurlähettiläitä ja pääkonsuleita. Ulkoasiainministeriö 22.1.2009. Viitattu 29.3.2017 Vierros-Villeneuve on koulutukseltaan valtiotieteiden maisteri Helsingin yliopistosta ja on opiskellut Kansallisessa hallintokoulussa ENA:ssa 1988–1989. Aiemmin hän on ollut ulkoasiainsihteeri Suomen pysyvässä YK-edustustossa Genevessä, vuosina 1989–1992 lähetystöneuvos Pariisin-suurlähetystössä, 1993–1997 lähetystöneuvos ulkoasiainministeriön kauppapoliittisella ja poliittisella osastolla, 1997–2000 lähetystöneuvos Suomen pysyvässä EU-edustustossa, 2000–2004 poliittisen osaston asevalvontayksikön päällikkö ja 2005–2009 poliittisen osaston päällikkö. == Lähteet == Luokka:Suomen suurlähettiläät Luokka:Elävät henkilöt Luokka:Vuonna 1957 syntyneet
Pia Rantala-Engberg

Pia Rantala-Engberg on suomalainen diplomaatti. Hän on Suomen kybersuurlähettiläs 1. syyskuuta 2015 alkaen. Ennen tehtävään siirtymistä Rantala-Engberg toimi Suomen Nato-suurlähettiläänä.Pohjoismaiden, Baltian maiden ja Yhdysvaltojen kyberdialogi Helsingissä. Ulkoasiainministeriö 22.9.2015 (Web Archive 2017). Viitattu 26.11.2010. Hän aloitti ulkoministeriön palveluksessa vuonna 1986.Suurlähettiläsnimityksiä. Ulkoasiainministeriö 11.2.2011.(Web Archive 2017). Viitattu 26.11.2010. Rantala-Engberg oli Brysselissä, Pohjois-Atlantin puolustusliitossa (NATO), olevan erityisedustuston päällikön tehtävässä 2011–2015. Hän on toiminut aiemmin vuodesta 2008 lähtien Suomen Ramallahin-edustuston päällikkönä Palestiinalaisalueella. Suomessa hän on työskennellyt ulkoministeriössä Eurooppa-osastolla, kauppapoliittisella, poliittisella ja globaaliasioiden osastolla, jossa hän oli yleisten globaaliasioiden yksikön päällikkö vuosina 2004–2008. Vuonna 1992 Rantala-Engberg toimi ETYJ-huippukokouksen kansainvälisen sihteeristön diplomaattisena neuvonantajana ja vuosina 1993–1995 ulkoministeriön valtiosihteerin virkamiessihteerinä. Suomen edustustoissa Rantala-Engberg on työskennellyt Ramallahin lisäksi Wienissä, Roomassa, Bonnissa ja Suomen YK-edustustossa New Yorkissa. Rantala-Engbergin puoliso on suurlähettiläs Per-Mikael Engberg.Per-Mikael Engberg aloitti Brysselin suurlähetystön päällikkönä. Ulkoasiainministeriö 16.12.2011. (Web Archive 2017). Viitattu 26.11.2010. == Lähteet == Luokka:Suomen suurlähettiläät Luokka:Elävät henkilöt Luokka:Syntymävuosi puuttuu
Otmar Szafnauer

Otmar Szafnauer (s. 13. elokuuta 1964 Romania) on romanialainen Formula 1 -tallipäälikkö. Szafnauer on työskennellyt Fordilla vuosina 1986–1998 ja operatiivisena johtajana BAR:lla 1998–2001.Honda R&D;:lle uusi varapresidentti Vuosina 2002–2008 hän toimi Hondan kilpa-autoilupuolen varatoimitusjohtajana. Lokakuusta 2009 kesään 2018 hän toimi Force India -F1-tallin operatiivisena johtajana, ennen siirtymistään uudelleen syntyneen tallin toimitusjohtajaksi ja tallipäälliköksi. Szafnauer jatkoi myös tallin muuttuessa miljardööri Lawrence Strollin rahoittamaksi Aston Martiniksi, kunnes hän erosi tehtävistään kauden jälkeen ja siirtyi Alpinelle tallipäälliköksi helmikuussa 2022. == Lähteet == Luokka:Formula 1 -tallipäälliköt‎ Luokka:Romanialaiset henkilöt Luokka:Vuonna 1964 syntyneet Luokka:Elävät henkilöt
Robert Fernley

Robert George ”Bob” Fernley (7. tammikuuta 1953 – 30. kesäkuuta 2023) oli brittiläinen Force India- Formula 1 -tallin apulaistallipäällikkö. Fernley toimi apulaistallipäällikön tehtävässään vuodesta 2008 lähtien aina kaudella 2018 tapahtuneeseen tallin omistajanvaihdokseen asti. Fernley toimi myös McLarenin IndyCar-tallin tallipäällikkönä. ==Lähteet== == Aiheesta muualla == * http://f1.wikia.com/wiki/Bob_Fernley Luokka:Formula 1 -tallien työntekijät Luokka:Brittiläiset henkilöt Luokka:Vuonna 1953 syntyneet Luokka:Vuonna 2023 kuolleet
Vesuviuksen observatorio

Vesuviuksen observatorio (Osservatorio Vesuviano) on Etelä-Italiassa Napoliissa oleva vulkanologinen observatorio. Observatorion perusti Molempain Sisiliain kuningaskunnan kuningas Ferdinando II di Borbone vuonna 1841, ja se on maailman vanhin vulkanologinen observatorio. Alkuperäinen rakennus valmistui Vesuviuksen rinteelle lähelle tutkittavaa tulivuorta. Nykyään alkuperäinen rakennus on museokäytössä, ja uusi Vesuviuksen observatorio sijaitsee Napolin kaupungissa. Sieltä käsin tarkkaillaan Campanian alueen tulivuoria: Vesuviusta, Campi Flegreita ja Ischiaa. Vesuviuksen observatorio tekee tutkimusta vulkanologian lisäksi geofysiikan ja geokemian aloilla. Osservatorio Vesuviano == Lähteet== == Aiheesta muualla== * Osservatorio Vesuviano Luokka:Observatoriot Luokka:Vulkanologia Luokka:Napolin rakennukset ja rakennelmat Luokka:Italian museot
Magnus Stensås

Magnus Stensås (s. 5. heinäkuuta 1993) on norjalainen maastohiihtäjä. Stensås kilpaili maailmancupissa ensimmäisen kerran 11. maaliskuuta 2017 Oslossa 50 kilometrin perinteisen hiihtotavan kilpailussa, jossa hänen sijoituksensa oli 40:s. Skandinavia Cupissa Stensåsin paras sijoitus on voitto tammikuussa 2020 Nes Skianleggissa. Kauden 2016–2017 kokonaispisteissä hän sijoittui viidenneksi. Euroopan nuorten olympiafestivaaleilla hän oli toinen 10 kilometrin perinteisellä hiihtotavalla vuonna 2011. Norjan- mestaruuskilpailuissa Stensås on ollut parhaimmillaan 8:s maaliskuussa 2017 10 kilometrin vapaalla hiihtotyylillä. == Lähteet == Luokka:Norjalaiset maastohiihtäjät Luokka:Vuonna 1993 syntyneet Luokka:Elävät henkilöt
Katja Pehrman

Katja Pehrman on suomalainen diplomaatti. Hän on ollut Suomen Etyj- suurlähettiläs 1.9.2013 lähtien ja inhimillisen ulottuvuuden komitean puheenjohtajana vuonna 2016Suomi aloittaa Etyjin inhimillisen ulottuvuuden komitean puheenjohtajana 19.1.2016. Viitattu 29.3.2017. Hän aloitti ulkoministeriön palveluksessa vuonna 2002.Uusia päällikkönimityksiä. Ulkoasiainministeriö 14.3.2013. Viitattu 29.3.2017 Ennen Etyj-suurlähettilään tehtävää Pehrman toimi ulkoministeri Erkki Tuomiojan diplomaattiavustajana ja kabinettipäällikkönä. Aiemmin hän on työskennellyt ulkoministeriön poliittisella osastolla eri tehtävissä, muun muassa osaston päällikön ja alivaltiosihteerin virkamiessihteerinä. Pehrman on työskennellyt erityisesti turvallisuuspoliittisten kysymysten parissa muun muassa asevalvontayksikössä. Suomen ulkomaanedustustoissa Pehrman on työskennellyt Suomen pysyvässä YK- edustustossa New Yorkissa muun muassa Suomen EU-puheenjohtajuustehtävissä ja on palvellut Suomen pysyvässä Etyj-edustustossa Wienissä, jossa hän toimi Suomen Etyj-puheenjohtajuuden aikana muun muassa Etyjin budjetti- ja hallintokomitean puheenjohtajana. == Lähteet == Luokka:Suomen suurlähettiläät Luokka:Elävät henkilöt Luokka:Syntymävuosi puuttuu